अखीर जिसलै बड़ी गै धुप्प चढ़ी गेई तां में उट्ठेआ। तौला नै त्यार होआ ते बैंक्क टुरी गेआ। तरकालें बैंक्का दा छुट्टी होई तां शिड़कें-बजारें च खज्जल हुन्दा सिनमां दिक्खियै, रातीं दे कोई ञारां-क बजे ने परतोआ ते अपने घरै आली गैलिया च बड़न गै लगा हा जे इक थ’म्मा दे हेठ, गोड्डें च सिर देइयै, ठर-ठर, कम्बदे मुंडआ गी बैठे दे दिक्खेआ। .....उसी इयां भर-स्याले च इक्कले थ’म्मां दे हेठ बैठे दे दिक्खियै मेरा कालजा फटी गै गेआ ते मेरियें अक्खियें च छुआली आई गेई।